section_heading: Napadi na civile
paragraph_text: Prema izvještaju UN-a iz lipnja 1994., iz općine Prijedor protjerano je 52,811 Bošnjaka i Hrvata. Povjerenstvo je izračunalo da se između 1991. i 1993. broj Srba u općini povećao s 47,745 na 53,637 dok se broj Bošnjaka smanjio s 43,300 na 6,124, a broj Hrvata smanjio se za 3,131 dok se broj ostalih narodnosti smanjio sa 6,350 na 2,621. Taj čin je okarakteriziran kao zločin protiv čovječnosti.